b'\n_START_ARTICLE_\nStephan Knieper\n_START_PARAGRAPH_\nStephan Knieper (ka Stephan Kniper; 1636 Tallinn \xe2\x80\x93 8. juuni 1687) oli Eesti vaimulik._NEWLINE_Knieper \xc3\xb5ppis usuteadust (immatrikuleeriti 16. jaanuaril 1656) Tartu ja (immatrikuleeriti 11. septembril 1660) ja Wittenbergi \xc3\x9clikoolis. Ordineeriti \xc3\xb5petajaks 30. oktoobril 1667._NEWLINE_Oli aastatel 1667\xe2\x80\x931687 J\xc3\xb5hvi Mihkli koguduse \xc3\xb5petaja._NEWLINE_Knieper valdas heal tasemel eesti keelt. Kuulus aastal 1682 sinodil moodustatud Uue Testamendi eestikeelse t\xc3\xb5lke k\xc3\xa4sikirja revideerimise komisjoni, tegeles aktiivselt redigeerimist\xc3\xb6\xc3\xb6ga, oli \xc3\xbcks peamisi toimetajaid. Osales Liepa (25. august \xe2\x80\x93 25. september 1686) ja Pilistvere piiblikonverentsil alates 21. jaanuarist 1687, lahkus sealt aga varem. Stephan Knieper maeti 15. juunil 1687 Tallinna Niguliste kirikusse.\n_START_SECTION_\nIsiklikku\n_START_PARAGRAPH_\nTema teise naise Gertrutha isa Johannes Knieper oli J\xc3\xa4rva-Peetri P\xc3\xbcha Peetruse koguduse \xc3\xb5petaja, nende poeg Carl Philipp Knieper oli Vaivara koguduse \xc3\xb5petaja.'